"Ühenduses" dr Charles Stanleyga.
Et evangeelium leviks kõikjale.
Täna saates: "Kõige parem sõber"
Kes on sinu kõige parem sõber?
Sa ütled: "Mul on neid rohkem kui üks."
Ütle mulle,
mis on tema juures sellist, mis sind tõmbas
ja tänu millele on temast saanud su parimaid sõpru?
Kui selleks oli välimus, pole see küll parim viis sõpra leida.
Sõbra juures on kõige tähtsam see, kes ta on sisemiselt.
Ometi tõmbavad meid tihti muud asjad,
näiteks iseloom, anded või mis tahes.
Kes on su parim sõber või parimad sõbrad?
Olgu ta kes tahes,
paratamatult tuleb ette arusaamatusi, pettumusi.
Mõnikord ka tunnet, et sind on eemale tõugatud.
Need asjad teevad haiget, eriti siis, kui inimene on sulle väga kallis,
kui oled tundnud teda kaua või isegi lühikest aega.
Kui tekivad arusaamatused, pettumus, eemaletõukamine ja solvumine,
ei ole kerge olla.
Tahan tutvustada sind ühele sõbrale.
Teist sellist sõpra ei ole.
Võid kindel olla,
et Ta ei saa sinust kunagi valesti aru ega valmista sulle pettumust.
Ta ei tõuka sind eemale.
Ta ei jäta sind mitte kunagi üksi.
Ta on kõige parem sõber
ja Ta nimi on Jeesus, elava Jumala Poeg.
Teeme lahti Johannese 15. peatüki.
Siin Jeesus arutleb enda ja meie sõpruse üle.
Peatüki alguses räägib Jeesus enda ja meie suhtest,
viinapuust ja okstest ning selles suhtes olevast lähedusest.
Seejärel jõuab Ta enda ja meie vahelise sõpruseni.
12. salmis lausub Ta:
"Minu käsk on see:
armastage üksteist, nagu mina olen armastanud teid!
Ei ole olemas suuremat armastust kui see,
et keegi annab elu oma sõprade eest.
Teie olete mu sõbrad, kui te teete, mida ma teid käsin.
Ma ei nimeta teid enam orjadeks, sest ori ei tea, mida ta isand teeb.
Teid olen ma nimetanud sõpradeks, sest teile olen ma andnud teada kõik,
mida ma olen kuulnud oma Isalt.
Teie ei ole valinud mind,
vaid mina olen valinud teid ...
et te läheksite ja kannaksite vilja ja et teie vili jääks.
Mida te iganes Isalt palute, seda ta annab teile minu nimel.
Selle käsu annan ma teile: armastage üksteist!"
Enamik inimesi ei mõtle Jeesusest kui sõbrast.
Me mõtleme Jumalast kui Isast, Pojast ja Pühast Vaimust.
Mõtleme Temast kui Päästjast, Isandast, Issandast.
Teame, et Ta on terve maailma valitseja, kelle käes on kogu võim.
Kuidas mõelda Temast kui kellestki,
kes on meie sõber?
Ta on terve maailma päästja.
Tema käes on kogu elu.
Tema valitseb maailma, Tema on selle loonud.
Kuidas saan ma Teda,
kes valitseb kõigi asjade üle ja kes on kõik asjad loonud,
näha oma sõbrana?
Ma ju vajan Teda oma sõbrana.
Igatsen Tema sõprust.
Su elus võivad olla keerulised olukorrad
ja sa ei pruugi toimuvat mõista. Tahaksid muutust paremuse poole.
Küsid Jumalalt selgitust.
Võimalik, et oled lihtsalt unustanud kõige suurema sõbra,
kes on valmis su juurde tulema, kui seda tahad.
Soovitan tähelepanelikult kuulata.
Jeesuse jaoks on meie suhe sõprussuhe.
Ta ütleb oma jüngritele siin peatükis nii:
"Teie olete mu sõbrad, kui te teete, mida ma teid käsin.
Ma ei nimeta teid enam orjadeks,
sest ori ei tea, mida ta isand teeb. Teid olen ma nimetanud sõpradeks,
sest teile olen ma andnud teada kõik, mida ma olen kuulnud oma Isalt."
Ehk Tema ise on selle tõestus, et me oleme Ta sõbrad.
Vaatame, kuidas Ta seda välja näitab.
Üks asi, milles Ta sõprus väljendub, on ennastohverdav armastus.
Kui meie olime alles Tema vaenlased,
andis Ta oma elu meie eest armastuses,
et meist saaks Tema sõbrad.
Jeesusest Kristusest võib seega saada ükskõik kelle sõber.
Ta igatseb olla meie kõigi sõber.
Kui ma ei võta Teda vastu,
kui ma ei soovi saada Ta sõbraks ja lõikan Ta oma elust välja,
siis kuigi Ta tahab olla mu sõber, ei saa Ta seda vabalt väljendada.
Ta saab seda täiel määral väljendada alles siis,
kui ma tunnistan, et Ta on Jumala Poeg.
Päästja, Issand.
Ta igatseb olla mulle armastav, tõeline, lähedane sõber,
kes on ustavam kui vend, kes täidab võimatuna näivaid lubadusi
ja kes teeb võimatuna näivaid asju.
Tema saab aidata meil muutuda ja saavutada võimatuna näivaid asju.
Mitte keegi teine ei suuda seda teha.
Niivõrd eriline on see sõber.
Jeesus näitas kõige suuremat armastust,
kui Ta suri ristil su pattude eest.
Keegi teine poleks hakkama saanud.
Keegi võib sinu eest küll surra,
et päästa su elu, aga ta ei saa päästa su hinge.
Keegi võib olla iga hetk valmis andma sinu eest oma elu,
aga tema surm ei tee seda, mida on teinud Jeesuse surm.
Seega, esmalt näitab Ta sõbraks olemist sellega,
et ohverdas oma elu. Teine on see,
et Tema astub suhtes esimese sammu.
Läheme tagasi 16. salmi juurde.
Tema teeb esimese sammu:
"Teie ei ole valinud mind, vaid mina olen valinud teid
ja olen seadnud teid, et te läheksite ja kannaksite vilja ja et teie vili jääks.
Mida te iganes Isalt palute, seda ta annab teile minu nimel."
Ta mõtleb siin seda,
et meie ei ole valinud oma sõbraks Teda, vaid Tema on valinud meid.
Tema valib meid.
Kes me vastame Tema kutsele
ja laseme Tal end pattudest päästa,
saame seeläbi võtta Issanda Jeesuse Kristuse oma sõbraks.
Nüüd saame olla Ta sõbrad ja Tema saab olla meie sõber.
Nüüd võib meil olla lähedane suhe.
Mitte suhe kuskil kõrgustes Isa paremal käel istuva Jeesusega,
vaid Jeesusega, kes on küll Isa paremal käel, aga ka meie sees.
Püha Vaimu ligiolu ja väe kaudu.
Meil on sõber, kes elab meie sees.
Tema on valinud meid, teinud esimese sammu.
Mitte et Ta oleks näinud meis väärt sõpra.
Meie teod siin ei loe.
Meie head omadused siin ei loe.
Ta armastab meid lõputult
ja seepärast otsustas saada meie sõbraks.
Ta tahtis aidata meil täita Tema eesmärki ja plaani.
Niisiis otsustas Ta hakata meie sõbraks.
Selleks tuli Ta maa peale inimeste sekka.
Ta tuli meile näitama,
milline Päästja, Issand, Isand Ta on.
Samuti seda, milline sõber Ta on.
See on sõber, kes näeb haiget ja tervendab ta.
Sõber, kes vaatab kuulama tulnud inimesi ja ütleb:
"Sõbrad. Kuulake, tõesti, tõesti."
Sõber, kes mõistab ka ühiskonna kõige ebameeldivamaid,
patusemaid ja hüljatumaid inimesi.
Kui teised nägid, kuidas Ta nendesse suhtus,
pidasid nad Teda tölnerite ja patuste sõbraks.
See on sõber, kes läks Maarja, Marta ja Laatsaruse koju.
Ta armastas neid ja nad pidasid Teda oma sõbraks.
Tema pidas ka neid oma sõpradeks. Ta ütles, et armastab neid.
Kui vaadata seda piiblilõiku,
on ilmne, kes on teinud esimese sammu.
Tema on meid Kristuses valinud enne maailma rajamist. (Ef 1:4)
Küsin sult midagi.
Mis puudutab su sõprussuhteid,
olgu sul sõpru üks, kaks, kolm või rohkemgi,
siis kumb pool teeb esimese sammu?
Kas pigem ootad, et teine teeks esimese sammu?
Kas oled kinnine, vaoshoitud, häbelik?
Kas hoiad omaette, oled pigem introvert
ega lähe ise teise inimesega sõprust sobitama?
Kumb pool on panustanud suhte loomisse rohkem?
Kindel on,
et sinu ja Jeesuse suhtes teeb Tema esimese sammu.
Alati.
Ta on nii kavatsenud, otsustanud ja teinud.
Küsimus on, mida oled Tema sõbrakutsega teinud.
Kuidas oled reageerinud terve see aeg,
kui Ta on proovinud sulle igat moodi näidata,
et Ta armastab sind, vaatab su järele, tahab sulle parimat?
Kuidas oled reageerinud?
Kas oled Ta eemale tõrjunud, Teda eiranud?
Või oled tunnistanud,
et Ta kutsub sind armastavasse ja lähedasse suhtesse
Jumala endaga, kogu maailma valitsejaga.
Mõtle.
Jumal, kes on kõik loonud, ütleb: "Ma tahan olla sinu sõber.
Kui lubad, olen sulle väga lähedane, ustav, armastav sõber."
Tema sõprus ja armastus väljendub ka selles,
et see toob meie ellu suure murrangu.
Kui saame Jumala lasteks, siis midagi muutub.
Kui sinust saab Jumala laps, kui sa võtad Jeesuse oma Päästjaks,
juhtub midagi murrangulist.
Kõik muutub.
Su Vaim, hing, süda muutub.
Su igavikuline elukäik saab teise suuna.
Kõik muutub, su perspektiiv muutub.
Kui Jeesus saab meie sõbraks...
Meie oleme juba Tema sõbrad.
Kui tunnistame, et Ta on meie sõber, juhtub veel midagi.
Meil on juba suhe Temaga kui Päästja, Issanda,
Jumala, Suverääni ja Loojaga.
Nüüd aga juhtub see,
et Ta otsekui laskub taevast maa peale meie tasemele
ja me hakkame nägema Teda teistmoodi.
Tahan näidata teile siit katkendist midagi, mida võib mõista mitmeti.
Pange tähele, mida Ta ütleb 15. salmis.
Ta lausub: "Ma ei nimeta teid enam orjadeks,
sest ori ei tea, mida ta isand teeb.
Teid olen ma nimetanud sõpradeks, sest teile olen ma andnud teada kõik,
mida ma olen kuulnud oma Isalt."
Ehk Ta sõprus väljendub muu hulgas selles...
Ta sõprus jüngrite ja meiega väljendub selles,
et Ta on rääkinud ja näidanud meile asju, mida me muudmoodi ei teaks.
Tõeline ja lähedane sõber on selline,
kes näitab ja räägib sulle asju, mida teised ei tea.
Kas sul on sõber, kellele võid usaldada salajasi asju
ja kes ei räägi neid edasi?
On sul kellegagi selline sõprus,
kus saladused jäävad saladusteks?
Mida Jeesus rääkis, ei saaks nimetada saladusteks,
aga Ta ütles: "Olen teile ilmutanud, avalikustanud,
võtnud kaane pealt, et te näeks kõike, mida Isa on mulle rääkinud.
Olen seda teile rääkinud,
sest olen teie sõber.
Tahan olla teiega lähedane.
Lähedaseks saame, kui jagame oma südant,
oma mõtteid, teadmisi, kogemusi, tundeid,
varasemaid ja praegusi läbielamisi."
Ja seda Jeesus tõesti teeb.
Nüüd aga vaadakem 14. salmi.
"Teie olete mu sõbrad, kui te teete, mida ma teid käsin."
Selle salmi peamine mõte ei ole:
"Võtan teid sõbraks, kui täidate mu käsku."
Me ei pea kuhugi küündima, et olla Tema sõbrad
või et saada päästetud.
Me oleme päästetud Jumala armust, headusest, armastusest ja heldusest.
See pole kuidagimoodi seotud meie väärtusega.
See on Jumala väljateenimata soosing.
Tema sõprus ei põhine sellel, kas seda väärime,
vaid Tema suurel armastusel.
Ta ütleb, et oleme Ta sõbrad, kui teeme, mida Ta käsib.
Mõte on siin selles, et meid muudetakse.
Ta ütleb, et kui täidame Ta käsku, saab sellest suurepärane suhe.
Ta ütleb: "Minu käsk on see: armastage üksteist."
Teisisõnu: "Kui hakkate üksteist armastama, siis juhtub midagi.
Teie elu muutub niivõrd suurel määral,
et te hakkate tegema, mis on minu igatsus - üksteist armastama."
Kui inimene armastab Issandat Jeesust, saab ta armastada ka teisi.
Kusjuures, mida rohkem Jeesust armastad,
seda rohkem suudad armastada ka teisi.
Mida rohkem Teda armastame, seda rohkem oleme Tema moodi.
Mida rohkem oleme Tema moodi,
seda rohkem suudame armastada teisi nii, nagu Jeesus on armastanud meid.
Ennastohverdav armastus, initsiatiivi võtmine,
südame jagamine, hinge avamine.
Need on asjad, mida teevad tõelised ja lähedased sõbrad.
Ometi saadavad paljud oma elu mööda üksinda.
Neil on paljudega pealiskaudne sõprus.
Mõnega ehk lähedasemgi.
Kui aga inimene pole leidnud lähedust,
mis on mõeldud olema tema ja Jeesuse Kristuse vahel,
ei saa ta olla tõeliselt lähedane ka ühegi inimesega.
Ta ei saa olla teisele inimesele tõeliselt hea sõber,
kui ta ei armasta Jeesust Kristust ega mõista, kui hea sõber Ta on.
Seda Ta on, ja Ta ütleb selles peatükis:
"Minu käsk on see: armastage üksteist,
nagu mina olen armastanud teid!" Ennastohverdavalt.
Suurim armastuse tegu on anda oma elu.
Ta ütleb, et armastaksime selliselt ka üksteist.
Küsiksin midagi.
Keda sa armastad?
Kas mõni sõber on sulle niivõrd kallis,
et oled tema elu kaitsmiseks valmis kõike tegema?
Kas sul on lähedane sõber, keda armastad niivõrd,
et annaksid tema eest otseses mõttes oma elu?
"Kas mõtled pereliikmeid?" Miks mitte.
"Kindel?"
Aga kui on sõber, mitte pereliige?
Väidad, et armastad teda.
Kas armastad niivõrd, et annaksid ta eest oma elu?
Usun, et neid inimesi on.
Tihti arvame, et oleme tõelised ja lähedased sõbrad,
kuigi seame tingimusi.
Mida see salm veel ütleb?
"Ei ole olemas suuremat armastust kui see,
et keegi annab elu oma sõprade eest."
Elu andmine sõbra eest
ei pea olema ainult füüsilises tähenduses.
See võib olla ka selles tähenduses,
et heidan tema pärast kõrvale oma eesmärgid.
Kas olen valmis jätma tema pärast oma plaanid?
Kas olen valmis laskma lahti oma arusaamadest, soovidest, tahtmistest?
Kas olen valmis jätma oma elu,
et täita teise inimese tahtmist, sest ma armastan?
Teate, kristlaseks olemine ja lähedane suhe Jeesuse Kristusega eeldab,
et anname oma elu.
Paneme maha oma vana elu, vanad arusaamad, mõtteviisi.
Mõnikord isegi vanad sõbrad.
Mõnikord on Issanda Jeesuse käsk karm, sest Ta tahab meile parimat.
Peame andma oma elu ja ütlema:
"Mitte enam minu elu, vaid sinu elu minus."
Ta tahab lähedast suhet.
Ta ei taha olla tavaline sõber, kes jääb kaugeks,
vaid lähedane ja soe.
Nii lähedane, kui Jumal üldse olla saab.
Ta näitab oma armastust mitmeti.
Ta väljendab seda muu hulgas sellega,
et õhutab meid muutuma paremaks ja suutma rohkem.
Paljud kuulavad jutlusi,
loevad raamatuid ja laulavad laule.
Nagu laulu "Jeesus, sind armastan. Tean, mulle kuuluda sa".
Milline sõber Ta on, see alandlik Jeesus.
Me küll laulame neid laule,
sõnad tulevad meie suust, aga sõnadeks need jäävad.
Huvitav, kui paljud siin peavad Jeesust oma sõbraks.
Võid küll laulda "Jeesus, sind armastan. Tean, mulle kuulud sa",
aga mõelda hoopis millestki muust.
"Imeline sõber Jeesus, kandnud me patud ja valu."
Võime laulda neid sõnu ilma neile mõtlemata.
Need väljuvad meie suust, kuid ei tekita ühtki emotsiooni.
Jeesus igatseb olla sõber, kes äratab meis emotsioone,
keda me armastame, peame kalliks, igatseme,
sest selline on Tema meiega.
Ta on end ilmutanud, Ta tahab, et kasutaksime oma potentsiaali.
Sellele vihjab Ta ka siin peatükis.
Ta ütleb, et "Teie ei ole valinud mind, vaid mina olen valinud teid".
Aga mitte ainult, vaid "olen seadnud teid,
et te läheksite ja kannaksite vilja ja et teie vili jääks".
Kas see pole mõeldud jüngritele?
Ta ütleb, et me kõik kannaksime vilja.
Esimene vili on Vaimu vili.
Armastus, rõõm, rahu, headus, tasadus.
Lahkus.
Enesevalitsus.
Need kuuluvad selle suhte juurde.
Vili võib olla ka head teod.
Teiste teenimine.
Heade tegude tegemine, Jumala kutses käimine.
Ta näitab oma armastust meile sellega, et õhutab meid muutuma.
Sa ei saa muutuda, kui Jeesus pole su sõber.
Sa ei saa teha seda, mille Jumal on su ette pannud,
kui Ta pole su sõber.
Ilma Temata sa ei saa püüelda seda, mida püüdleb Tema.
Kas tahad olla Ta sõber?
Temast võib saada meie kõigi sõber,
aga on Ta sinu sõber?
Tema peab end meie sõbraks.
Kas ka meie peame Teda oma sõbraks?
Kas oled selline, kes lihtsalt kulgeb
ega pole selle sõpruse vastu huvi tundnud?
Enamik inimesi pöörduvad Jeesuse poole, kui neil on raske.
Pisarad on kõige kibedamad, kui raskus on kõige suurem.
Nende uskmatus, skeptitsism ja ateism vajuvad kokku,
kui nad ei leia teist teed.
Nad loodavad, et kristlastel on lahendus.
Nad hüüavad Jumala poole, keda nad ei tunne,
Jeesuse poole, kellest on vaid kuulnud.
Kui nad päästetakse, mõistavad nad,
et Ta on olnud alati nende sõber, aga nemad eirasid Teda.
Me kõik lahkume elust surma.
Kui sured ilma sõbra Jeesuseta,
siis mis saab?
Mis saab, kui sured ilma sõbra Jeesuseta?
"Ega muud, kui kaon." Ei kao.
"Lihtsalt haihtun." Ei haihtu.
Kas mõistad, et kui sured ilma sõbra Jeesuseta,
eraldatakse sind igaveseks.
Sind eraldatakse igaveseks Temast, kes on armastanud sind niivõrd,
et on ohverdanud su pärast oma elu.
Armastuse pärast.
Kuna Ta armastab sind ja tahab luua sinuga lähedast suhet.
Temata surra... Parem üldse mitte sündida.
Saata elu mööda ilma Temata on õuduste õudus,
sest tegelikult saaksid elada täiel määral.
Selline elu on Tal meie jaoks. Ta on niivõrd hea sõber.
Võib-olla oled üks neist,
kes pole kristlane, ega mõista, kuidas see sind puudutab.
Esiteks, parem ole kristlane.
Parem võta Jeesus vastu oma Päästjaks.
Ta võib ju tahta olla su sõber,
aga Ta ei saa, kui sa sõprust ei taha.
Kui palud Temalt oma patud andeks ja võtad Ta vastu oma Päästjaks,
siis sa usud, et Tema ristisurm on maksnud kinni su patud.
Võtad Ta oma Päästjaks, saad andeks oma patud,
su nimi on nüüd Talle eluraamatus, oled igavesti Jumala laps
ja Jeesus on nüüd su sõber.
Ta on valmis olema su sõber, kui Ta vastu võtad.
Võib-olla oled usklik, kes ei mõtle Temast kui sõbrast.
Soovitan eelmised punktid üle vaadata.
Küsi endalt...
...kas näed Jeesust sellisena.
Kas usud, et Ta tõesti armastab sind?
Kas Temast on saanud sulle selline sõber, keda vajad?
Ta võib selleks saada.
Ta tõestab sulle, et Tema on parim sõber.
Isa, oleme südamest tänulikud, et saatsid Jumala Poja,
oma armsa Poja meile sõbraks ja Päästjaks.
Palvetan, et Püha Vaim võtaks need lihtsad tõed
ja uuriks nende valguses läbi meie südame.
Näita meile, millised oleme meie,
millised sõbrad oleme meie.
Eelkõige aga seda, milline sõber on Jeesus.
Aita meil omakorda Teda armastada,
Talle kuuletuda ja Teda teenida.
Palume seda Tema nimel. Aamen.
Kui saade on olnud sulle õnnistuseks,
külasta meie kodulehte intouch.org.
"Ühenduses" juhib inimesi kõikjal maailmas Jumala tundmisse
ja ehitab üles kohalikku kogudust.
Saadet toetab In Touchi organisatsioon
ning see on saanud teoks Jumala armu, palvete ja annetuste toel.
Tõlge: Karin Reisko